b'\n_START_ARTICLE_\nKalle Mihkels\n_START_PARAGRAPH_\nKalle Mihkels (s\xc3\xbcndinud 29. mail 1945 Tallinnas) on Eesti meediategelane, m\xc3\xbc\xc3\xbcgijuht ja poliitik. Aastatel 2005\xe2\x80\x932009 oli ta Mustam\xc3\xa4e linnaosa vanem. Kuulub Eesti Keskerakonda.\n_START_SECTION_\nHaridus\n_START_PARAGRAPH_\nKalle Mihkels l\xc3\xb5petas 1975. aastal Tartu Riikliku \xc3\x9clikooli \xc3\xb5igusteaduskonna (jurist). T\xc3\xa4iendanud end t\xc3\xa4iendkoolitusel meedia alal Ohio \xc3\x9clikoolis USA-s (1993) ning aastatel 1995\xe2\x80\x931996 Soome Markkinointi-Instituuttis m\xc3\xbc\xc3\xbcgi ja turunduse erialal.\n_START_SECTION_\nTeised telekanalid\n_START_PARAGRAPH_\nAastatel 1993\xe2\x80\x931994 oli AS Reklaamitelevisiooni toimetaja ja jurist. 1990. aastate keskel tegi TV3-s "Politsein\xc3\xa4dalat" (koos Ain Allasega), autosaateid ja Keskerakonna uudistesaadet "Keskn\xc3\xa4dal".\n_START_SECTION_\nPoliitika\n_START_PARAGRAPH_\nEttepaneku Eesti Keskerakonda astuda tegi talle kursusekaaslane Siiri Oviir._NEWLINE_6. aprillil 2005 nimetas Tallinna linnavalitsus Kalle Mihkelsi Mustam\xc3\xa4e linnaosa vanemaks._NEWLINE_2015. aasta Riigikogu valimistel kandideeris ta valimisringkonnas nr 9 (J\xc3\xb5geva ja Tartu maakond). Ta sai 117 h\xc3\xa4\xc3\xa4lt ning valituks ei osutunud.\n_START_SECTION_\nIsiklikku\n_START_PARAGRAPH_\nTema abikaasa t\xc3\xb6\xc3\xb6tas \xc3\xbcle 30 aasta politseis, n\xc3\xbc\xc3\xbcd on kriminaalhooldusametnik. T\xc3\xbctar \xc3\xb5ppis lasteaia\xc3\xb5petajaks. Lions-klubi LC Viimsi asutajaliige, Sihtasutuse Vanalinna Teatrimaja n\xc3\xb5ukogu liige (Tallinna linna esindaja).'